pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๗/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
วันพฤหัสบดีที่ 10 มีนาคม 2565
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๗/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๗/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
ในวันพุธที่ ๙ มีนาคม ๒๕๖๕ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๗/๒๕๖๕ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วยผู้บริหารระดับสูงของหน่วยงานในสังกัดกระทรวงยุติธรรม เข้าร่วม ผ่านระบบการประชุมทางไกล (Video Conference) และห้องประชุมกระทรวงยุติธรรม ๑๐-๐๑ อาคารกระทรวงยุติธรรม
โดยที่ประชุมได้รับทราบรายงานความคืบหน้าการบริหารจัดการบุคลากรด้านการออกแบบและก่อสร้างเพื่อรองรับ การดําเนินงานของกรมราชทัณฑ์ การจัดมหกรรมไกล่เกลี่ยหนี้สินครัวเรือนและยุติธรรมพบประชาชน ครั้งที่ ๒/๒๕๖๕ ของกรมบังคับคดีและกรมคุ้มครองสิทธิและเสรีภาพ การรายงานความคืบหน้าการกําหนดแนวทางการแก้ไขปัญหาการหลบหนีของผู้ต้องขังจากเรือนจําหรือสถานที่คุมขัง ของกรมราชทัณฑ์ รวมทั้งการรายงานความคืบหน้าการดําเนินการคดีรถหรู กรมสอบสวนคดีพิเศษ
รัฐบาลไทย-ข่าวทำเนียบรัฐบาล-รฟม. จับมือ แขวงทางหลวงนนทบุรี สั่งผู้รับเหมา เร่งขุดลอกท่อระบายน้ำและติดตั้งเครื่องสูบน้ำ ลดปัญหาน้ำท่วมขัง
วันพุธที่ 25 พฤษภาคม 2565
รฟม. จับมือ แขวงทางหลวงนนทบุรี สั่งผู้รับเหมา เร่งขุดลอกท่อระบายน้ําและติดตั้งเครื่องสูบน้ํา ลดปัญหาน้ําท่วมขัง
พร้อมกําชับเฝ้าระวังพื้นที่เสี่ยงตามแนวเส้นทางโครงการฯ
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่กํากับการดําเนินงานก่อสร้างโครงการรถไฟฟ้าสายสีชมพู ช่วงแคราย - มีนบุรี พร้อมด้วย แขวงทางหลวงนนทบุรี ดําเนินการลอกท่อระบายน้ําตามแนวก่อสร้างของโครงการฯ บนถนนติวานนท์ เพื่อเพิ่มประสิทธิภาพในการระบายน้ํา รวมทั้งดําเนินการติดตั้งเครื่องสูบน้ําบริเวณรามอินทราซอย 5 ซึ่งเป็นจุดเสี่ยงพื้นที่เกิดน้ําท่วมขัง
นอกจากนี้ รฟม. ยังได้สั่งการให้โครงการฯ จัดทําแผนการแก้ไขปัญหา ผลกระทบจากการก่อสร้างและ เตรียมความพร้อมระบบระบายน้ํา ตามแนวก่อสร้างของโครงการฯ รวมทั้งรายงานผลการแก้ไขตามแผนเร่งด่วน และแผนตามวาระอย่างเคร่งครัดและต่อเนื่องเพื่อนําไปสู่การดําเนินการแก้ไขอย่างเป็นรูปธรรมต่อไป รวมถึงเฝ้าระวังจุดพื้นที่เสี่ยงบนถนนตามแนวสายทางของโครงการฯ ที่อาจเกิดน้ําท่วมขังได้ง่ายในช่วงฤดูฝน โดยมีการจัดเตรียมเจ้าหน้าที่ ช่วยอํานวยความสะดวก รวมทั้งดําเนินการประสานให้ความร่วมมือกับหน่วยงาน ท้องถิ่น เพื่อสนับสนุนและร่วมกันดําเนินการเร่งระบายน้ําอย่างทันท่วงที เพื่ออํานวยความสะดวกและปลอดภัยแก่ประชาชนในกรณีฉุกเฉิน
ทั้งนี้ เพื่อให้เป็นไปตามนโยบายความรับผิดชอบต่อสังคมของ รฟม. ในการให้ความสําคัญแก่ประชาชน และชุมชนตามแนวสายทางโครงการรถไฟฟ้า ซึ่งอาจได้รับผลกระทบจากการดําเนินงานก่อสร้างโครงการฯ สามารถสอบถามข้อมูลโครงการฯ ได้ที่เว็บไซต์ www.mrta-pinkline.com และไลน์ @MRTPinkLine และ เฟซบุ๊กแฟนเพจโครงการรถไฟฟ้าสายสีชมพู ช่วงแคราย - มีนบุรี หรือติดตามข้อมูลข่าวสาร รฟม.เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0-2716-4044
รัฐบาลไทย-ข่าวทำเนียบรัฐบาล-ปลัดกระทรวงคมนาคม เป็นประธานการประชุมคณะอนุกรรมการส่งเสริมคุณธรรมกระทรวงคมนาคม
วันอังคารที่ 22 มีนาคม 2565
ปลัดกระทรวงคมนาคม เป็นประธานการประชุมคณะอนุกรรมการส่งเสริมคุณธรรมกระทรวงคมนาคม
...
นายชยธรรม์ พรหมศร ปลัดกระทรวงคมนาคม เป็นประธานการประชุมคณะอนุกรรมการส่งเสริมคุณธรรมกระทรวงคมนาคม โดยมี นายอานนท์ เหลืองบริบูรณ์ รองปลัดกระทรวงคมนาคม นางจตุพร เนียมสุข ผู้ช่วยปลัดกระทรวงคมนาคม และผู้แทนหัวหน้าหน่วยงานในสังกัดกระทรวงคมนาคม เข้าร่วมประชุม ผ่านระบบประชุมทางไกล (Video Conference) ในวันที่ 21 มีนาคม 2565
ปลัดกระทรวงคมนาคม กล่าวว่า ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบให้ทุกหน่วยงานและข้าราชการในสังกัดกระทรวงคมนาคมดําเนินงานโดยยึดหลักความถูกต้องตามระเบียบ กฎหมาย และเน้นย้ําการให้ความสําคัญในเรื่องหลักธรรมาภิบาล (Good Governance) ในทุกมิติ ทั้งด้านความโปร่งใส (Transparency) และตรวจสอบได้ (Accountability)
โดยในการประชุมครั้งนี้เป็นการประชุมเพื่อพิจารณาแนวทางการประเมินองค์กรคุณธรรม ประจําปีงบประมาณ 2565 ซึ่งกระทรวงฯ ยังคงนโยบายไม่รับของขวัญและของกํานัลจากการปฏิบัติหน้าที่ (No Gift Policy) โดยผู้บริหารของกระทรวง และหน่วยงานในสังกัดมีความมุ่งมั่นในการปฏิบัติตามนโยบายดังกล่าว และได้ประกาศเป็นเจตนารมณ์หลักของกระทรวงฯ พร้อมกันนี้ที่ประชุมได้เห็นชอบให้มีการแต่งตั้งคณะทํางานเพื่อขับเคลื่อนคุณธรรมและส่งเสริมการประเมินองค์กรคุณธรรมกระทรวงคมนาคม ซึ่งคณะทํางานดังกล่าวจะมีหน้าที่ในการขับเคลื่อนการดําเนินงานให้กระทรวงฯ เป็นองค์กรคุณธรรมตามที่ได้ตั้งเป้าหมายไว้
ทั้งนี้ ที่ผ่านมาหน่วยงานในสังกัดกระทรวงฯ ได้รับการประเมินผลองค์กรคุณธรรม ประจําปีงบประมาณ 2564 จากคณะกรรมการส่งเสริมคุณธรรมแห่งชาติกรมการศาสนา กระทรวงวัฒนธรรม ในระดับส่งเสริมคุณธรรม ระดับคุณธรรม และระดับคุณต้นแบบ โดย บริษัท รถไฟฟ้า ร.ฟ.ท. จํากัด ได้รับการประเมินให้เป็นองค์กรคุณธรรมต้นแบบโดดเด่น ซึ่งปลัดกระทรวงคมนาคมได้ลงนามในเกียรติบัตรเพื่อเป็นการประกาศยกย่ององค์กรคุณธรรมของหน่วยงานในสังกัด และเป็นขวัญกําลังใจให้คณะทํางานผู้ปฏิบัติหน้าที่มุ่งมั่นในการขับเคลื่อนองค์กรของตนเองให้บรรลุเป้าหมายในปีต่อ ๆ ไป อันจะส่งผลต่อภาพลักษณ์อันดีของกระทรวงฯตามนโยบายที่ได้รับมอบหมายจากรัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ดันเทรนด์ทำงานท่องเที่ยว ต่อยอดโครงการ Workation Paradise Throughout Thailand ภายใต้การรักษาสมดุลทางเศรษฐกิจและมาตรการสาธารณสุข
วันอาทิตย์ที่ 27 มีนาคม 2565
โฆษกรัฐบาลเผย “นายกฯ” ดันเทรนด์ทํางานท่องเที่ยว ต่อยอดโครงการ Workation Paradise Throughout Thailand ภายใต้การรักษาสมดุลทางเศรษฐกิจและมาตรการสาธารณสุข
โฆษกรัฐบาลเผย “นายกฯ” ดันเทรนด์ทํางานท่องเที่ยว ต่อยอดโครงการ Workation Paradise Throughout Thailand ภายใต้การรักษาสมดุลทางเศรษฐกิจและมาตรการสาธารณสุข
วันนี้ (27 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินหน้าแผนส่งเสริมการท่องเที่ยวในปีนี้ ภายใต้การรักษาสมดุลทางเศรษฐกิจและมาตรการสาธารณสุข โดยกระทรวงท่องเที่ยวและกีฬา และการท่องเที่ยวแห่งประเทศไทย ขานรับนโยบายพลิกโฉมการท่องเที่ยวมุมมองใหม่ในยุควิถีใหม่ในโครงการ Workation Paradise Throughout Thailand เป็นการต่อยอดการท่องเที่ยวในรูปแบบท่องเที่ยวพร้อมการทํางาน ตามแนวคิดการท่องเที่ยววิถีใหม่ หรือ New Normal ตอบโจทย์การเดินทางภายใต้สถานการณ์ของโรคโควิด-19 ส่งเสริมให้นักท่องเที่ยวในประเทศไทยเดินทางท่องเที่ยวในวันธรรมดา เพื่อช่วยกระตุ้นตลาดท่องเที่ยวของไทย และช่วยให้ผู้ประกอบการท่องเที่ยวสามารถปรับเปลี่ยน พัฒนาธุรกิจ โดยเฉพาะผู้ประกอบการจากธุรกิจที่พักแบบเดิมสู่มิติใหม่ของการบริการ เพื่อตอบโจทย์ความต้องการในปัจจุบัน คือการทํางาน และท่องเที่ยว ได้ในเวลาเดียวกัน ซึ่งการนําเสนอสินค้าและบริการนี้ จะช่วยเพิ่มโอกาส สร้างรายได้เข้าสู่อุตสาหกรรมท่องเที่ยว พร้อมกับยกระดับธุรกิจท่องเที่ยวของประเทศไทย ให้สามารถเดินหน้าได้อย่างยั่งยืน
โฆษกประจําสํานักนายกรัฐมนตรี กล่าวเพิ่มเติมว่า ปีนี้กระทรวงการท่องเที่ยวฯ คาดว่าไทยจะมีรายได้จากการท่องเที่ยวอยู่ที่ราว 1.3-1.8 ล้านล้านบาท คาดว่าจะมีต่างชาติเที่ยวไทย อยู่ที่ระหว่าง 5-15 ล้านคน สร้างรายได้ราว 8 แสนล้านบาท ส่วนการเดินทางเที่ยวในประเทศ คาดว่าจะอยู่ที่ 160 ล้านคน-ครั้ง สร้างรายได้ราว 7 แสนล้าน ทั้งนี้ โครงการ Workation Paradise Throughout Thailand จะสามารถส่งเสริมให้เกิดการเดินทางที่สามารถทํางานไปด้วยได้ เป็นโอกาสใหม่ของภาคธุรกิจโรงแรมที่พักในการพัฒนาและยกระดับการให้บริหารเพื่อให้สามารถรองรับรูปแบบการทํางานที่เป็นอิสระของนักท่องเที่ยวที่จะสามารถเลือกสถานที่ทํางานได้ตามความต้องการ เปิดประสบการณ์ สร้างแรงบันดาลใจ และเติมเต็มความสุขจากการเดินทางท่องเที่ยวไปพร้อมกัน
“รัฐบาลยังคงเดินหน้ากระตุ้นไทยเที่ยวไทยอย่างต่อเนื่อง แม้การแพร่ระบาดของโอมิครอนจะยังคงมีอยู่ แต่ก็มีการวางแผนเพื่อรองรับการเปลี่ยนผ่านการระบาดของโรคโควิด–19 สู่โรคประจําถิ่น ที่สอดคล้องกับระดับสถานการณ์ โดยคํานึงถึงสุขภาพของคนไทย และการฟื้นฟูเศรษฐกิจของประเทศอย่างเป็นรูปธรรม นายกรัฐมนตรีได้สั่งการให้ทุกหน่วยงานติดตามประเมินสถานการณ์ทั้งภายในประเทศ และศึกษากรณีของต่างประเทศอย่างใกล้ชิด เพื่อวางแผนเดินหน้าฟื้นประเทศภายใต้การรักษาสมดุลทางเศรษฐกิจและสาธารณสุขต่อไป ในส่วนของอุตสาหกรรมท่องเที่ยวไทย ได้มีการเตรียมพร้อมรองรับสถานการณ์ซึ่งทุกโครงการจะดําเนินการตามมาตรการสาธารณสุขอย่างเคร่งครัด” นายธนกรฯ กล่าว
...................
รัฐบาลไทย-ข่าวทำเนียบรัฐบาล-รมว.เฮ้ง ห่วงใย ส่ง 'ที่ปรึกษา' รุดเยี่ยมผู้ประกันตนบาดเจ็บจากเหตุรถยนต์เสียหลักพุ่งชนเสาไฟฟ้า
วันศุกร์ที่ 19 สิงหาคม 2565
รมว.เฮ้ง ห่วงใย ส่ง 'ที่ปรึกษา' รุดเยี่ยมผู้ประกันตนบาดเจ็บจากเหตุรถยนต์เสียหลักพุ่งชนเสาไฟฟ้า
รมว.เฮ้ง ห่วงใย ส่ง 'ที่ปรึกษา' รุดเยี่ยมผู้ประกันตนบาดเจ็บจากเหตุรถยนต์เสียหลักพุ่งชนเสาไฟฟ้า
เมื่อวันที่19สิงหาคม2565เวลา10.00น.นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางรัศมีสุจโตประกันสังคมจังหวัดเพชรบุรีเยี่ยมผู้ประกันตนที่ได้รับบาดเจ็บจากเหตุการณ์รถยนต์ฟอร์จูนเนอร์เสียหลักชนกับเสาไฟฟ้าเป็นเหตุให้มีผู้ประสบอันตรายเสียชีวิต1รายบาดเจ็บ2ราย
นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเปิดเผยว่านายสุชาติชมกลิ่นรัฐมนตรีว่าการกระทรวงแรงงานได้มีความห่วงใยผู้ประกันตนที่ประสบเหตุการณ์ดังกล่าวจึงได้มอบหมายให้ตนลงพื้นที่มอบของเยี่ยมสร้างขวัญกําลังใจให้ผู้ประกันตนที่ได้รับบาดเจ็บจากเหตุการณ์อุบัติเหตุรถยนต์ฟอร์จูนเนอร์เสียหลักชนกับเสาไฟฟ้าเมื่อวันพฤหัสบดีที่18สิงหาคมที่ผ่านมาเป็นเหตุให้มีผู้ประสบอันตรายเสียชีวิต1รายบาดเจ็บ2รายเหตุเกิดบริเวณถนนเพชรเกษมล่องใต้ในพื้นที่อาเภอเขาย้อยจังหวัดเพชรบุรีจากการตรวจสอบพบผู้ว่าผู้ประสบอุบัติเหตุประกอบด้วยนายการัณย์ศุภกิจวิเลขการตําแหน่งผู้อํานวยการสถาบันส่งเสริมและพัฒนาปิดทองหลังพระสืบสานแนวพระราชดาริอดีตผู้ว่าราชการจังหวัดชุมพรเสียชีวิต(ไม่เป็นผู้ประกันตน)นายดํารงศักดิ์หลวงไกรพนักงานขับรถยนต์(เป็นผู้ประกันตน)ได้รับบาดเจ็บช่องท้องและบริเวณลําคอเข้ารักษาเบื้องต้นที่โรงพยาบาลเพชรรัชต์และนายจําเริญยุติธรรม(เป็นข้าราชการบํานาญ)ทํางานกับสถานประกอบการมูลนิธิปิดทองหลังพระสืบสานแนวพระราชดาริอยู่ในความรับผิดชอบของสํานักงานประกันสังคมกรุงเทพมหานครพื้นที่1และจากการประสานงานเบื้องต้นทราบว่าทั้งหมดกาลังเดินทางไปปฏิบัติหน้าที่ถือว่าได้รับบาดเจ็บเนื่องจากการทํางานกองทุนเงินทดแทนผู้บาดเจ็บชื่อนายดํารงศักดิ์หลวงไกรผู้ประกันตนมาตรา33โดยสํานักงานประกันสังคมจังหวัดเพชรบุรีประสานนายจ้างให้ยื่นแบบแจ้งการประสบอันตรายและหนังสือส่งตัวลูกจ้างเข้ารับการรักษาพยาบาลพร้อมชี้แจงสิทธิประโยชน์จากกองทุนเงินทดแทนประกอบด้วยค่ารักษาพยาบาลค่าทดแทนการขาดรายได้ประสานสานักงานประกันสังคมกรุงเทพมหานครพื้นที่1ทราบเพื่อดําเนินการส่วนที่เกี่ยวข้องเรียบร้อยแล้วทั้งนี้ได้ลงพื้นที่เยี่ยมผู้ประกันตนที่ได้รับบาดเจ็บณโรงพยาบาลเพชรรัตน์โดยมีนายแพทย์ทนงสุนทรปกรณ์กิจผู้อํานวยการโรงพยาบาลมหาชัยเพชรรรัชต์พร้อมบุคคลากรทางการแพทย์ให้การต้อนรับ
นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานกล่าวต่อไปว่าจากเหตุการณ์ดังกล่าวตนในนามกระทรวงแรงงานขอเป็นกําลังใจให้ผู้ประกันตนที่ได้รับบาดเจ็บดังกล่าวและขอแสดงความเสียใจต่อครอบครัวผู้เสียชีวิตพร้อมได้กําชับให้เจ้าหน้าที่สํานักงานประกันสังคมทั่วประเทศดูแลลูกจ้างผู้ประกันตนให้ได้รับสิทธิประโยชน์ครบถ้วนถูกต้องและเข้าถึงผู้ที่ได้รับความเดือดร้อนอย่างรวดเร็วทันท่วงที
+++++++++++++++++++
กองเผยแพร่และประชาสัมพันธ์
19สิงหาคม2565
รัฐบาลไทย-ข่าวทำเนียบรัฐบาล-บีโอไอหนุนผู้ประกอบการไทยลงทุนต่างประเทศ วางหลักสูตรอบรมต่อเนื่องเสริมแกร่งนักลงทุนไทย
วันศุกร์ที่ 5 พฤศจิกายน 2564
บีโอไอหนุนผู้ประกอบการไทยลงทุนต่างประเทศ วางหลักสูตรอบรมต่อเนื่องเสริมแกร่งนักลงทุนไทย
บีโอไอ เดินหน้าจัดหลักสูตรฝึกอบรม “สร้างนักลงทุนไทยไปต่างประเทศ TOISC รุ่นที่ 19” พัฒนาทักษะความรู้ เสริมสร้างเครือข่ายให้แก่ผู้ประกอบการไทย เพื่อเตรียมพร้อมออกไปลงทุนในต่างประเทศ
ชี้แนวโน้มกลุ่มนักลงทุนไทยต่อยอดการลงทุนสู่กลุ่มตลาดใหม่แถบเอเชียใต้ และแอฟริกา นอกเหนือจากเพื่อนบ้านอาเซียน
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ)เปิดเผยว่า บทบาทของบีโอไอนอกเหนือจากการดึงดูดการลงทุนจากต่างประเทศมาไทยแล้ว ยังรวมถึงการสนับสนุนและพัฒนาเพื่อเพิ่มขีดความสามารถให้แก่นักลงทุนไทยไปลงทุนในต่างประเทศอีกด้วย เพื่อแสวงหาโอกาส ตลาด แรงงาน หรือสิทธิประโยชน์ในต่างประเทศ เพื่อกระจายความเสี่ยงในการดําเนินธุรกิจ รวมถึงสร้างธุรกิจใหม่ๆ ในต่างแดน ที่ผ่านมา บีโอไอโดยกองพัฒนาผู้ประกอบการไทย สนับสนุนนักลงทุนไทย ทั้งการมอบหมายผู้แทนสํานักงานไปประจําการในประเทศเป้าหมาย ได้แก่ เวียดนามและอินโดนีเซีย การศึกษาเชิงลึกเกี่ยวกับโอกาสการลงทุนในอุตสาหกรรมและประเทศเป้าหมาย การจัดสัมมนา การนํานักลงทุนไปสํารวจลู่ทางการลงทุน ซึ่งรวมถึงการดําเนินโครงการศูนย์พัฒนาการลงทุนในต่างประเทศ หรือThai Overseas Investment Support Center: TOISCผ่านหลักสูตร“สร้างนักลงทุนไทยในต่างประเทศ”ซึ่งดําเนินการมาแล้วจํานวน18รุ่น มีนักลงทุนผ่านการอบรม609ราย ในจํานวนนี้มีผู้ได้ไปลงทุนในต่างประเทศแล้วกว่า300ราย ทั้งในภาคการผลิต และบริการ เช่น เกษตรและเกษตรแปรรูป อาหารแปรรูป ก่อสร้างและอสังหาริมทรัพย์ สิ่งทอและเครื่องนุ่งห่ม ชิ้นส่วนและผลิตภัณฑ์พลาสติก อุปกรณ์ทางการแพทย์ สุขภาพและความงาม บริการกําจัดขยะ กากอุตสาหกรรมและการบําบัดของเสียจากโรงงาน และธุรกิจประกันภัย เป็นต้น
ส่วนใหญ่การลงทุนอยู่ในกลุ่มประเทศเพื่อนบ้านและกลุ่มอาเซียนเป็นหลัก อย่างไรก็ดี ในระยะหลังมีการขยายการลงทุนไปยังกลุ่มตลาดใหม่เพิ่มขึ้น ในแถบเอเชียใต้ เช่น อินเดีย บังกลาเทศ ศรีลังกา ตลอดจนแถบแอฟริกา ซึ่งเป็นผลมาจากศักยภาพของนักลงทุนไทยในการขยายการลงทุนและขยายตลาดในต่างประเทศ
ทั้งนี้ ล่าสุดบีโอไอได้จัดอบรมหลักสูตร“สร้างนักลงทุนไทยในต่างประเทศ รุ่นที่19”โดยมีผู้เข้าร่วมกว่า
50ราย จากหลากหลายอุตสาหกรรม เช่น อาหารและเกษตรแปรรูป อุตสาหกรรมทางการแพทย์เครื่องนุ่งห่มและสิ่งทอ บรรจุภัณฑ์และสิ่งพิมพ์ ก่อสร้าง เครื่องจักรและอุปกรณ์ ชิ้นส่วนยานยนต์ ชิ้นส่วนโลหะและพลาสติก พลังงานและพลังงานทดแทน อุตสาหกรรมดิจิทัล และโลจิสติกส์ เป็นต้น
“การไปลงทุนในต่างประเทศนั้น จําเป็นต้องมีการศึกษาข้อมูลและเตรียมความพร้อมในด้านต่างๆ เป็นอย่างดี หลักสูตรการอบรมของบีโอไอจึงเน้นให้ความรู้เพิ่มเติมในส่วนที่จะเสริมศักยภาพผู้ประกอบการในเวทีต่างประเทศ เช่น การพัฒนาทักษะความเป็นผู้นํา การสร้างความสัมพันธ์และเรียนรู้ชั้นเชิงการเจรจาต่อรองทางธุรกิจ ความรู้เกี่ยวกับกฎระเบียบในการประกอบธุรกิจ และการบริหารจัดการด้านภาษีในประเทศที่ลงทุน การหาแหล่งเงินทุน แต่สิ่งที่เป็นผลพลอยได้ที่สําคัญที่สุดจากหลักสูตรการอบรมเพื่อสร้างนักลงทุนไทยไปต่างประเทศนี้ คือเครือข่ายที่เกิดขึ้นระหว่างผู้เข้าร่วมอบรมทั้งในรุ่นเดียวกันและรุ่นอื่นๆ ไม่ว่าจะเป็นรุ่นพี่หรือรุ่นน้อง และในอนาคตกลุ่มนักลงทุนเหล่านี้จะเป็นอีกหนึ่งฟันเฟืองที่ช่วยผลักดันการเติบโตของเศรษฐกิจไทยต่อไป”รองเลขาธิการบีโอไอ กล่าว
****************************
รัฐบาลไทย-ข่าวทำเนียบรัฐบาล-กรมท่าอากาศยาน เร่งติดตามความคืบหน้าสายการบินนกแอร์หารือภาคการท่องเที่ยว
วันอาทิตย์ที่ 20 มีนาคม 2565
กรมท่าอากาศยาน เร่งติดตามความคืบหน้าสายการบินนกแอร์หารือภาคการท่องเที่ยว
เพื่อความชัดเจนเส้นทางดอนเมือง - เบตง
กรมท่าอากาศยาน (ทย.) กระทรวงคมนาคม เร่งติดตามความคืบหน้าการดําเนินการของสายการบินนกแอร์ในการวางแผนและหารือกับผู้ประกอบการธุรกิจท่องเที่ยว เพื่อทําแผนการบินเส้นทางดอนเมือง-เบตง-ดอนเมือง ให้เป็นไปด้วยความเรียบร้อยช่วยอํานวยความสะดวกในการเดินทางแก่ประชาชน
เมื่อวันศุกร์ที่ 18 มีนาคม 2565 สายการบินนกแอร์ได้ทําการบินเที่ยวบินพิเศษ
"Amazing เบตง...ยิ่งกว่าโอเค" โดยเชิญผู้สื่อข่าว บล็อกเกอร์ และตัวแทนจําหน่ายบัตรโดยสาร ร่วมเดินทางเพื่อสัมผัสประสบการณ์การท่องเที่ยวผ่านท่าอากาศยานเบตง และพูดคุยกับหน่วยงานที่เกี่ยวข้องในพื้นที่ อาทิ การท่องเที่ยวแห่งประเทศไทยสํานักงานนราธิวาส
สมาคมธุรกิจการท่องเที่ยวอําเภอเบตง เป็นต้น
ทั้งนี้ สายการบินนกแอร์แจ้งว่าใน วันจันทร์ที่ 21 มีนาคม 2565 จะมีการประชุมร่วมกับหน่วยงานในพื้นที่เบตง ทั้งผู้ประกอบการธุรกิจท่องเที่ยว และหน่วยงานที่เกี่ยวข้อง เพื่อหาข้อสรุปที่ชัดเจนในการกลับมาเปิดเที่ยวบินเส้นทาง ดอนเมือง-เบตง ต่อไป
กรมท่าอากาศยาน พร้อมให้การสนับสนุนอย่างเต็มที่ในส่วนที่เกี่ยวข้องภายใต้กฎหมายและระเบียบ เพื่อให้นกแอร์สามารถทําการบินไปยังเบตงได้ สามารถตอบสนองความต้องการเดินทางของนักท่องเที่ยวและผู้โดยสาร รวมทั้งเป็นการเพิ่มรายได้และสร้างเศรษฐกิจแก่ชุมชนในพื้นที่ต่อไป
รัฐบาลไทย-ข่าวทำเนียบรัฐบาล-“ชัยวุฒิ” ชื่นชม จนท.ตำรวจ-กัมพูชา จับตำรารวย call center
วันศุกร์ที่ 25 มีนาคม 2565
“ชัยวุฒิ” ชื่นชม จนท.ตํารวจ-กัมพูชา จับตํารารวย  call center
“ชัยวุฒิ” ชื่นชม จนท.ตํารวจ-กัมพูชา จับตํารารวย  call center
ชัยวุฒิชมตํารวจจับตํารารวยcall centerย้ํานายกห่วงใยหวั่นประชาชนถูกหลอกลวงกําชับทุกหน่วยงานเร่งแก้ปัญหาเเก็งคอลเซนเตอร์และขอบคุณรัฐบาลกัมพูชาร่วมมืออย่างดี
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเปิดเผยภายหลังจากที่เจ้าหน้าที่ตํารวจไทยเเละกัมพูชาได้มีการผนึกกําลังร่วมกันปราบปรามจับกุมเเก็งคอลเซนเตอร์เเละพบข้อความกระดาษที่เขียนว่าตํารารวยเป็นข้อความไว้หลอกลวงประชาชนว่าตนขอชื่นชมการทํางานของเจ้าหน้าที่ตํารวจเเละรัฐบาลกัมพูชาที่ให้ความสําคัญกับเรื่องนี้เพราะเป็นเรื่องที่ท่านนายกรัฐมนตรีพลเอกประยุทธ์จันทร์โอชามีความเป็นห่วงเเละไม่อยากให้ประชาชนตกเป็นเหยื่อจากนโยบายของท่านนายกจะเห็นว่าขณะนี้เราประสบความสําเร็จระดับหนึ่งในการทะลายเเก็งคอลเซนเตอร์และกระตุ้นเตือนประชาชนสิ่งเหล่านี้ประสบความสําเร็จได้เพราะทุกภาคส่วนมาร่วมมือกัน ทําให้เราสามารถทะลายเเก็งคอลเซ็นเตอร์ได้ประกอบกับการออกข่าวก็ทําให้ประชาชนได้รู้เท่าทันกลโกงของมิจฉาชีพสื่อมวลชนก็ทําหน้าที่อย่างดีเป็นกระบอกเสียงเตือนอย่าเชื่ออย่าโอนเด็ดขาด
**************
รัฐบาลไทย-ข่าวทำเนียบรัฐบาล-ออมสิน ย้ำประชาชนอย่าหลงเชื่อ SMS ชวนกู้เงิน ไม่ใช่ข้อความจากออมสิน
วันอังคารที่ 12 เมษายน 2565
ออมสิน ย้ําประชาชนอย่าหลงเชื่อ SMS ชวนกู้เงิน ไม่ใช่ข้อความจากออมสิน
ตามที่มีกลุ่มมิจฉาชีพแอบอ้างชื่อธนาคารออมสิน ส่งข้อความ “ยื่นสินเชื่อGSBออมสิน” SMS และ Line แล้วให้กดลิงก์นั้น ขอย้ําและแจ้งเตือนประชาชนอีกครั้ง ข้อความหรือลิงก์ดังกล่าว เป็น SMS ปลอม ไม่ใช่ข้อความจากธนาคารออมสิน
นายวิทัย รัตนากร ผู้อํานวยการธนาคารออมสิน เปิดเผยว่า ตามที่มีกลุ่มมิจฉาชีพแอบอ้างชื่อ ธนาคารออมสิน ส่งข้อความ “ยื่นสินเชื่อGSBออมสิน” ไปที่กล่องข้อความ SMS และ Line แล้วให้กดลิงก์นั้น ขอย้ําและแจ้งเตือนลูกค้าประชาชนอีกครั้ง ข้อความหรือลิงก์ดังกล่าว เป็น SMS ปลอม ไม่ใช่ข้อความจากธนาคารออมสิน โดยธนาคารไม่มีนโยบายส่ง SMS ชักชวนให้ลูกค้าคลิกกู้เงินหรือแจ้งวงเงินกู้ให้ทําธุรกรรมใด ๆ
การให้บริการของธนาคารออมสินผ่านสื่อออนไลน์ ไม่มีการเชิญชวนลูกค้าด้วยวิธีการดังกล่าว แต่จะเป็นการประชาสัมพันธ์ผลิตภัณฑ์และบริการ หรือการให้ข้อมูลที่ถูกต้องผ่านช่องทางของธนาคาร ได้แก่ เว็บไซต์ธนาคาร www.gsb.or.th รวมถึงเพจเฟสบุ๊ค ไลน์ Twitter และ IG ภายใต้ชื่อ “GSBSociety” เท่านั้น ตลอดจนการประชาสัมพันธ์ผ่านสื่อมวลชนที่มีความน่าเชื่อถือ ทั้งนี้ หากประชาชนพบพฤติกรรมในสื่อสังคมออนไลน์ใดเป็นที่น่าสงสัยไปในทางทุจริตหลอกลวง และเกิดความไม่แน่ใจ ให้รีบติดต่อสอบถามที่ GSB Contact Center โทร.1115 หรือช่องทางออนไลน์ของธนาคารข้างต้น รวมถึงสาขาธนาคารออมสินที่สะดวก โดยธนาคารจะดําเนินการเอาผิดทางกฎหมายให้ถึงที่สุด.
https://www.gsb.or.th/news/gsbpr9-65/
รัฐบาลไทย-ข่าวทำเนียบรัฐบาล-ไอแบงก์ ออกสินเชื่อเพื่อที่อยู่อาศัยอัตรากำไรต่ำ สานฝันคนอยากมีบ้าน
วันอังคารที่ 5 กรกฎาคม 2565
ไอแบงก์ ออกสินเชื่อเพื่อที่อยู่อาศัยอัตรากําไรต่ํา สานฝันคนอยากมีบ้าน
สินเชื่อเพื่อที่อยู่อาศัยจากไอแบงก์ ออกมาเพื่อตอบสนองความต้องการของคนอยากมีบ้าน ทั้งบ้านใหม่ที่เป็น บ้านเดี่ยว บ้านแฝด ทาวน์เฮ้าส์ ทาวน์โฮม โฮมออฟฟิศ อาคารพาณิชย์ ห้องชุด/คอนโด หรือถ้าเป็นบ้านมือสองอายุหลักประกันต้องไม่เกิน 15 ปี
ธนาคารอิสลามแห่งประเทศไทย (ไอแบงก์) เติมเต็มความฝันของคนที่อยากมีบ้าน ด้วยสินเชื่อเพื่อที่อยู่อาศัยที่สามารถขอสินเชื่อเพื่อซื้อบ้านใหม่และบ้านมือสอง รวมถึงก่อสร้าง ซ่อมแซม ต่อเติม ที่อยู่อาศัย คิดอัตรากําไรต่ําพิเศษ สามารถขอสินเชื่อวงเงินอเนกประสงค์เพิ่มได้ พร้อม ฟรี ค่าธรรมเนียม Front-end Fee และค่าประเมินราคาหลักประกัน
สินเชื่อเพื่อที่อยู่อาศัยจากไอแบงก์ ออกมาเพื่อตอบสนองความต้องการของคนอยากมีบ้าน ทั้งบ้านใหม่ที่เป็น บ้านเดี่ยว บ้านแฝด ทาวน์เฮ้าส์ ทาวน์โฮม โฮมออฟฟิศ อาคารพาณิชย์ ห้องชุด/คอนโด หรือถ้าเป็นบ้านมือสองอายุหลักประกันต้องไม่เกิน 15 ปี ให้วงเงินสินเชื่อสูงสุดถึง 20 ล้านบาทต่อราย ผ่อนได้นานสูงสุด 35 ปี สําหรับอัตรากําไรเริ่มต้นที่ร้อยละ 2.25 ต่อปี โดยรายละเอียดมีดังนี้
สินเชื่อที่อยู่อาศัย    อัตรากําไร (ต่อปี)
ปีที่ 1 ปีที่ 2  ปีที่ 3 ขึ้นไป
เพื่อซื้อบ้านใหม่   2.25% SPRL –5.15% SPRL –2.50%
เพื่อก่อสร้าง/ซ่อมแซม/ต่อเติมบ้าน
เพื่อซื้อบ้านมือสอง   3.25% SPRL –4.15% SPRL –2.25%
SPRL ปัจจุบัน = 7.40% ต่อปี
นอกจากนี้ ลูกค้ายังสามารถขอสินเชื่อวงเงินอเนกประสงค์เพื่ออุปโภคบริโภคที่เกี่ยวเนื่องกับที่อยู่อาศัยเพิ่มเติมได้ โดยคิดอัตรากําไรสําหรับผู้ขอสินเชื่อเพื่อซื้อบ้านใหม่หรือก่อสร้าง/ซ่อมแซม/ต่อเติมบ้าน ที่ SPRL –2.50% ต่อปีตลอดอายุสัญญา และคิดอัตรากําไรสําหรับผู้ขอซื้อบ้านมือสอง ที่ SPRL –2.00% ต่อปีตลอดอายุสัญญา ทั้งนี้ หากลูกค้าทําตะกาฟุล MRTA / MLTA คุ้มครองเต็มวงเงินสินเชื่อ ขั้นต่ํา 10 ปี หรือตลอดอายุสัญญา ลดอัตรากําไรในปีแรกทุกวงเงินลงอีก 0.25% ด้วย
พิเศษ! ขอสินเชื่อที่อยู่อาศัย ตั้งแต่วันนี้ - 31 ธันวาคม 2565 รับสิทธิ์ ฟรี ค่าธรรมเนียม Front-end Fee และค่าธรรมเนียมการประเมินราคาหลักประกัน สูงสุด 4,000 บาท โดยลูกค้าสํารองจ่ายค่าประเมินไปก่อนและสามารถขอคืนหลังจากเบิกใช้สินเชื่อกับธนาคารได้
ผู้สนใจสามารถติดยื่นขอสินเชื่อได้ที่ ไอแบงก์ ทุกสาขาใกล้บ้าน หรือสอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-ใช้ได้แล้ว! "Antigen test self-test kits" ตรวจโควิดเอง
วันพฤหัสบดีที่ 15 กรกฎาคม 2564
ใช้ได้แล้ว! "Antigen test self-test kits" ตรวจโควิดเอง
....
เว็บไซต์ราชกิจจานุเบกษา เผยแพร่ประกาศกระทรวงสาธารณสุข เรื่องชุดตรวจและน้ํายาที่เกี่ยวข้องกับการวินิจฉัยการติดเชื้อ SARS-CoV-2 (เชื้อก่อโรค COVID-19) แบบตรวจหาแอนติเจนด้วยตนเอง (COVID-19 Antigen test self-test kits) พ.ศ. 2564 โดยมีสาระสําคัญ ให้ประชาชนสามารถใช้ชุดตรวจเพื่อหาภาวะการติดเชื้อโควิด-19 ของตนเองตั้งแต่ระยะเริ่มแรก นําไปสู่การตรวจวินิจฉัย รักษา และป้องกันที่เหมาะสมโดยเร็ว โดยให้มีผลตั้งแต่วันที่ 12 ก.ค. 64 เป็นต้นไป
.
ซึ่งชุดตรวจโควิดแบบเร่งด่วนนี้ เป็นเครื่องมือแพทย์ที่ต้องผ่านการรับรองจากคณะกรรมการอาหารและยา (อย.) ให้ขายได้เฉพาะสถานพยาบาล คลินิกเวชกรรม คลินิกเทคนิคการแพทย์ และร้านขายยาที่มีเภสัชกร หรือช่องทางอื่นตามที่คณะกรรมการอาหารและยากําหนด ปัจจุบันมีชุดตรวจที่ได้รับการอนุญาตให้ผลิต/นําเข้าแล้ว ทั้งสิ้น 26 บริษัท
.
โดยสถานพยาบาลสามารถดําเนินการใช้ชุดตรวจนี้ได้ทันทีเมื่อมีความพร้อม และในระยะต่อไปจะอนุญาตให้นําไปใช้ในกลุ่มประชาชนทั่วไปแบบ Home Use ที่ประชาชนสามารถไปหาซื้อเองได้
อ่านประกาศฉบับเต็ม คลิกhttp://www.ratchakitcha.soc.go.th/.../2564/E/155/T_0019.PDF
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทยติดอันดับ Top 3 ของโลก ใช้ระบบ e-Payment ชำระเงินแบบเรียลไทม์
วันพุธที่ 22 มิถุนายน 2565
ไทยติดอันดับ Top 3 ของโลก ใช้ระบบ e-Payment ชําระเงินแบบเรียลไทม์
.....
น.ส.รัชดา ธนาดิเรก รองโฆษกรัฐบาล เผยผลสํารวจของเอซีไอ เวิลด์ไวด์ ภายใต้ความร่วมมือกับโกลบอลดาต้า ซึ่งเป็นบริษัทวิเคราะห์ข้อมูลระดับโลก และศูนย์วิจัยทางเศรษฐกิจและธุรกิจ พบว่าในปี 2564 ประเทศไทยมียอดการทําธุรกรรมการชําระเงินแบบเรียลไทม์ 9.7 พันล้านครั้ง ครองอันดับ 3 ของโลก รองจากอินเดีย (48.6 พันล้านครั้ง) และจีน (18.5 พันล้านครั้ง) ซึ่งการชําระเงินแบบเรียลไทม์นี้ช่วยเพิ่มผลผลิตทางเศรษฐกิจคิดเป็น 2.08% ของ GDP ซึ่งอยู่อันดับที่ 2 จาก 30 ประเทศ
.
การชําระเงินแบบเรียลไทม์ในไทยเติบโตเพิ่มขึ้นอย่างมากและเป็นที่นิยมอย่างแพร่หลาย รวมถึงโครงสร้างพื้นฐานระบบการชําระเงินของประเทศเป็นที่ยอมรับตามมาตรฐานโลก ซึ่งมาจากการขับเคลื่อนนโยบายการชําระเงินแบบอิเล็กทรอนิกส์แห่งชาติ (National e-Payment) นับตั้งแต่ปี 2558
.
ผ่านโครงการที่สําคัญ เช่น โครงการบัตรสวัสดิการแห่งรัฐ /โครงการพร้อมเพย์ และ QR Payment /G-Wallet ผ่านแอป“เป๋าตัง” ในโครงการคนละครึ่ง เราเที่ยวด้วยกัน ชิมช้อปใช้ การขายสลาก เป็นต้น ขณะที่การแพร่ระบาดของโรคโควิด-19 ถือเป็นปัจจัยสําคัญของการทําธุรกรรมแบบเรียลไทม์ที่เพิ่มขึ้นด้วย
.
รัฐบาลมุ่งมั่นขับเคลื่อนนโยบาย National e-Payment อย่างต่อเนื่อง เพื่ออํานวยความสะดวกแก่ประชาชนและภาคธุรกิจในการทําธุรกรรมทางการเงินและกิจกรรมทางเศรษฐกิจต่าง ๆ พร้อมขอบคุณทุกภาคส่วน ที่ร่วมมือกันขับเคลื่อน และภาครัฐจะยังคงเดินหน้าขยายงานบริการด้วยระบบ e-Payment ให้ครอบคลุมภารกิจต่าง ๆ มากขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย คลังตอบรับข้อสั่งการนายกฯ เตรียมเปิดให้ลงทะเบียนบัตรสวัสดิการแห่งรัฐรอบใหม่ ขณะที่ยอดใช้จ่ายมาตรการลดค่าครองชีพของรัฐหลังปรับมาตรการพุ่งเกือบ 7.5 หมื่นล้าน
วันอาทิตย์ที่ 12 กันยายน 2564
โฆษกรัฐบาลเผย คลังตอบรับข้อสั่งการนายกฯ เตรียมเปิดให้ลงทะเบียนบัตรสวัสดิการแห่งรัฐรอบใหม่ ขณะที่ยอดใช้จ่ายมาตรการลดค่าครองชีพของรัฐหลังปรับมาตรการพุ่งเกือบ 7.5 หมื่นล้าน
โฆษกรัฐบาลเผย คลังตอบรับข้อสั่งการนายกฯ เตรียมเปิดให้ลงทะเบียนบัตรสวัสดิการแห่งรัฐรอบใหม่ ครอบคลุมกลุ่มตกหล่น ขณะที่ยอดใช้จ่ายมาตรการลดค่าครองชีพของรัฐหลังปรับมาตรการพุ่งเกือบ 7.5 หมื่นล้าน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรีได้สั่งการให้กระทรวงการคลังทบทวนโครงการบัตรสวัสดิการแห่งรัฐ ช่วยเหลือประชาชนทุกกลุ่มที่ได้รับความเดือดร้อนให้ทั่วถึง โดยความคืบหน้า กระทรวงการคลัง โดยสํานักงานเศรษฐกิจการคลัง (สศค.) อยู่ระหว่างวางหลักเกณฑ์ เปิดลงทะเบียนบัตรสวัสดิการแห่งรัฐ รอบใหม่ เพื่อเตรียมเสนอคณะกรรมการประชารัฐสวัสดิการเพื่อเศรษฐกิจฐานรากและสังคมพิจารณาก่อน โดยการลงทะเบียนรอบใหม่ จะเปิดให้ผู้ที่ไม่เคยได้รับสิทธิ์เข้ามาลงทะเบียน ซึ่งคาดว่าจะมีกลุ่มตกหล่นจากมาตรการของรัฐที่ผ่านมาที่ต้องดูแลเป็นพิเศษ เช่น กรณีไม่มีสมาร์ทโฟน สามารถเข้าร่วมบัตรคนจนได้อีกกว่า 2 ล้านราย ขณะเดียวกัน ผู้ที่ได้รับสิทธิ์เดิมมีจํานวน 13.65 ล้านคน ก็ยังต้องมาลงทะเบียนใหม่ เพราะกระทรวงการคลังจะมีการปรับเงื่อนไขผู้ได้รับสิทธิ์ ให้มีความเหมาะสมมากขึ้น เกณฑ์การลงทะเบียนรอบใหม่นี้ จะช่วยเหลือประชาชนผู้มีรายได้น้อยอย่างแท้จริง
นายธนกร กล่าวต่อว่า สําหรับมาตรการเยียวยาและการฟื้นฟูเศรษฐกิจในประเทศ ทั้งโครงการคนละครึ่ง เฟส 3 เพิ่มกําลังซื้อในบัตรสวัสดิการแห่งรัฐ โครงการยิ่งใช้ยิ่งได้ และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษนั้น หลังจากผู้ประกอบการเริ่มทยอยเปิดกิจการร้านอาหาร รวมถึงร้านค้าต่างๆ ตามเงื่อนไข COVID-Free Setting ทําให้ประชาชนเชื่อมั่นที่จะออกมาใช้จ่ายมากขึ้นภายใต้การป้องกันตัวเองแบบครอบจักรวาล Universal Prevention อย่างระมัดระวังสูงสุด ทําให้ยอดการใช้จ่ายของแต่ละโครงการ ผู้ใช้สิทธิสะสมรวม รวม 38.77 ล้านคน ยอดใช้จ่าย สะสม รวม 74,910.1 ล้านบาท แบ่งเป็น 1) โครงการคนละครึ่ง เฟส 3 มีผู้ใช้สิทธิสะสม 24.08 ล้านคน ยอดใช้จ่ายสะสม 64,660.8 ล้านบาท แบ่งเป็นส่วนที่ประชาชนจ่ายสะสม 32,877.1 ล้านบาท และรัฐร่วมจ่ายสะสม 31,783.8 ล้านบาท 2) โครงการยิ่งใช้ยิ่งได้ มีผู้ใช้สิทธิสะสม 73,464 คน ยอดใช้จ่ายสะสม 1,986 ล้านบาท และยอดใช้จ่ายด้วย e-voucher สะสม 70 ล้านบาท 3) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.52 ล้านคน ยอดใช้จ่ายสะสม 7,668.6 ล้านบาท และ 4) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 1.10 ล้านคน ยอดใช้จ่ายสะสม 524.7 ล้านบาท
นายธนกร กล่าวอีกว่า กระทรวงการคลัง พร้อมโอนวงเงินคนละครึ่งรอบที่ 2 จํานวน 1,500 บาท ในวันที่ 1 ตุลาคม นี้ ซึ่งคาดว่าจะสามารถเชื่อมกับระบบ Platform Delivery ได้ต่อไป โดยผู้ที่ใช้จ่ายวงเงิน 1,500 บาท ในรอบแรก ( 1 ก.ค.-30 ก.ย. 2564) ไม่หมด สามารถนําไปทบในรอบ 2 ได้ ไม่ถูกตัดสิทธิ์และใช้จ่ายได้จนถึง 31 ธ.ค. 2564 ทั้งนี้ นายกรัฐมนตรี มีความห่วงใยพี่น้องประชาชนทุกกลุ่ม เน้นย้ําให้ทุกหน่วยงานดําเนินการตามมาตรการช่วยเหลือให้เข้าถึงประชาชนโดยตรงและเร็วที่สุด เร่งแก้ไขปัญหาและบรรเทาความเดือดร้อนของคนไทยทุกคนอย่าให้ตกหล่น ทุกหน่วยงานที่เกี่ยวข้องต้องช่วยกันอย่างเต็มกําลัง
รัฐบาลไทย-ข่าวทำเนียบรัฐบาล-ไทย-ออสเตรเลียสานความสัมพันธ์แน่นแฟ้น
วันอาทิตย์ที่ 22 สิงหาคม 2564
ไทย-ออสเตรเลียสานความสัมพันธ์แน่นแฟ้น
วันอาทิตย์ที่ 22 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี หารือกับนายสกอตต์ มอร์ริ นายกรัฐมนตรีออสเตรเลีย โดยแสดงความยินดีต่อการยกระดับสู่ความเป็นหุ้นส่วนทางยุทธศาสตร์ไทย-ออสเตรเลีย และขอบคุณที่ออสเตรเลียสนับสนุนด้านสาธารณสุขแก่ประเทศไทย ทั้งนี้ ออสเตรเลียให้ความสําคัญกับการสร้างความสัมพันธ์กับไทย และมุ่งมั่นที่จะพัฒนาความสัมพันธ์อาเซียน-ออสเตรเลีย สู่ความเป็นหุ้นส่วนแบบรอบด้าน ท่ามกลางความท้าทายที่ทั่วโลกกําลังเผชิญอยู่ รวมถึงประเด็นอื่น ๆ ด้วย เช่น ความเปลี่ยนแปลงทางสภาพภูมิอากาศ การพัฒนาดิจิทัล สถานการณ์หลังโควิด-19 และการฟื้นฟู และการเดินทางระหว่างประเทศในยุคปกติใหม่หรือ New Normal อีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยสุขภาพของประชาชนในช่วงอากาศร้อน หวั่นเกิดภาวะโรคลมแดดไม่รู้ตัวเสี่ยงอันตรายถึงชีวิตได้ แนะบริโภคน้ำสะอาดให้มากและหมั่นสังเกตอาการอยู่เสมอ
วันพฤหัสบดีที่ 14 เมษายน 2565
โฆษกรัฐบาลเผย นายกฯ ห่วงใยสุขภาพของประชาชนในช่วงอากาศร้อน หวั่นเกิดภาวะโรคลมแดดไม่รู้ตัวเสี่ยงอันตรายถึงชีวิตได้ แนะบริโภคน้ําสะอาดให้มากและหมั่นสังเกตอาการอยู่เสมอ
โฆษกรัฐบาลเผย นายกฯ ห่วงใยสุขภาพของประชาชนในช่วงอากาศร้อน หวั่นเกิดภาวะโรคลมแดดไม่รู้ตัวเสี่ยงอันตรายถึงชีวิตได้ แนะบริโภคน้ําสะอาดให้มากและหมั่นสังเกตอาการอยู่เสมอ
วันที่ 14 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนจากสภาพอากาศที่ร้อนมากขึ้นในช่วงนี้ อาจเพิ่มความเสี่ยงเป็นโรคลมแดดหรือฮีทสโตรก (Heatstroke) ซึ่งเกิดจากการอยู่ในที่ร้อนจัดนานเกินไปจนร่างกายมีอุณหภูมิสูงกว่าปกติและไม่สามารถปรับตัวได้ โดยแนะนําให้ปฏิบัติตามคําแนะนําของกระทรวงสาธารณสุข เช่น ดื่มน้ําสะอาดให้มาก หลีกเลี่ยงกิจกรรมกลางแจ้งช่วงแดดจัด และอยู่ในบริเวณที่มีอากาศถ่ายเทสะดวก เพื่อลดความเสี่ยงในการเกิดโรค จากสภาพภูมิอากาศของประเทศไทยที่สูงขึ้นในช่วงหน้าร้อน อาจทําให้เกิดภาวะโรคลมแดดได้ง่ายและเป็นอันตรายถึงชีวิตหากไม่ได้รับการรักษาอย่างทันท่วงที โดยเฉพาะในกลุ่มเด็กเล็ก ผู้สูงอายุ ผู้มีโรคประจําตัว หญิงตั้งครรภ์ และผู้ที่มีพฤติกรรมเสี่ยง เช่น ดื่มน้ําน้อย บริโภคเครื่องดื่มแอลกอฮอล์หรือคาเฟอีน ออกกําลังกายหรือทํางานในสภาพอากาศร้อนจัด ใส่เสื้อผ้าหนา มีสีเข้มทึบ หรือปกปิดร่างกายมิดชิดเกินไป รวมถึงพักผ่อนน้อย
นายธนกรกล่าวว่า กระทรวงสาธารณสุขแนะนําให้หมั่นสังเกตอาการสําคัญเบื้องต้น หากพบว่าตนเองหรือบุคคลรอบข้างมีอาการตัวร้อนจัดขึ้นเรื่อย ๆ ไม่มีเหงื่อออก สับสนหรือมึนงง ผิวหนังเป็นสีแดง และแห้ง ให้รีบแจ้งบุคคลใกล้ชิดและทําการปฐมพยาบาลเบื้องต้นด้วยการนําผู้ป่วยเข้าที่ร่มหรือห้องที่มีความเย็น ให้นอนราบยกเท้าและสะโพกสูง คลายเสื้อผ้าออก ใช้ผ้าชุบน้ําเย็นเช็ดตามตัว รวมถึงเปิดพัดลมเป่าเพื่อระบายความร้อน และในกรณีมีอาการหมดสติให้ผู้ป่วยนอนตะแคงเพื่อป้องกันโคนลิ้นอุดทางเดินหายใจและรีบนําส่งโรงพยาบาลใกล้บ้านหรือโทรแจ้งสายด่วนฉุกเฉิน 1669 โดยประชาชนสามารถติดตามข่าวสารเพื่อความรู้ความเข้าใจที่ถูกต้องจากกรมอนามัย กระทรวงสาธารณสุข นายกรัฐมนตรีห่วงใยสุขภาพพี่น้องประชาชนจากสภาพอากาศที่ร้อนขึ้น โดยกําชับหน่วยงานที่ดูแลด้านสาธารณสุขเผยแพร่ข้อมูลหรือคําแนะนําที่เป็นประโยชน์แก่ประชาชนเพื่อเสริมสร้างความรู้ ความเข้าใจอย่างต่อเนื่อง รวมทั้ง ทราบการปฐมพยาบาลเบื้องต้นอย่างถูกวิธี พร้อมแนะนําประชาชนป้องกันการเกิดโรคลมแดดได้ หากมีความจําเป็นต้องอยู่กลางแจ้งเป็นเวลานานควรป้องกันตนเองจากความร้อนด้วยหมวก ร่ม แว่นตา ดื่มน้ําสะอาดให้มากประมาณ 10-12 แก้วต่อวัน หลีกเลี่ยง สุรา ชา หรือกาแฟ สวมใส่เสื้อสีสว่าง โปร่ง ระบายความร้อนได้ดี รวมถึงอยู่ในที่ร่มมีอากาศถ่ายเทสะดวก และ เพื่อลดความเสี่ยงในการเกิดภาวะฮีทสโตรก
รัฐบาลไทย-ข่าวทำเนียบรัฐบาล-ธ.ก.ส. ร่วมงาน Thailand Smart MoneyBangkok ครั้งที่ 12
วันอาทิตย์ที่ 12 ธันวาคม 2564
ธ.ก.ส. ร่วมงาน Thailand Smart MoneyBangkok ครั้งที่ 12
ธ.ก.ส. นําผลิตภัณฑ์เงินฝากออมทรัพย์ทวีโชคสินเชื่อนวัตกรรมดีมีเงินทุน พร้อมจัดแคมเปญสุดพิเศษและของที่ระลึกมากมาย ในงาน Thailand Smart Money Bangkok ครั้งที่ 12 ณ ศูนย์การค้า เซ็นทรัลเวิลด์ กรุงเทพฯ 10–12 ธันวาคมนี้
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงาน Thailand Smart Money Bangkok ครั้งที่ 12ณชั้น 8 centralwOrld LIVE ศูนย์การค้าเซ็นทรัลเวิลด์ กรุงเทพฯ ซึ่งจัดขึ้นระหว่างวันที่ 10–12ธันวาคม 2564โดยธ.ก.ส.ได้นําผลิตภัณฑ์ทางการเงินและสินเชื่อต่าง ๆ เปิดให้บริการภายในงาน อาทิเงินฝากออมทรัพย์ทวีโชคซึ่งเป็นเงินฝากที่ได้รับดอกเบี้ยและรางวัลในระดับจังหวัดปีละ 2 ครั้ง โดยฝากทุก ๆ 2,000 บาท ติดต่อกันทุก ๆ 3 เดือน จะได้รับสิทธิ์จับรางวัล 1 สิทธิ์ และเมื่อมียอดเงินฝากคงเหลือทุก ๆ 10,000 บาท ฝากติดต่อกันทุก ๆ 7 เดือนจะได้รับสิทธิ์จับรางวัลระดับประเทศปีละ 1 ครั้ง พิเศษเมื่อฝากติดต่อกัน 10 เดือน จะได้รับเพิ่มอีก 1 สิทธิ์
นอกจากนี้ยังมีเงินฝาก A-Savingsบัญชีเงินฝาก Digital ดอกเบี้ยร้อยละ 0.45ต่อปีเงินฝากผู้สูงอายุ Senior Savingsสําหรับผู้มีอายุ 50 ปีขึ้นไป อัตราดอกเบี้ยร้อยละ 0.25ต่อปี หากยอดเงินฝากคงเหลือตั้งแต่ 20,000 บาทขึ้นไป รับดอกเบี้ยร้อยละ 0.45ต่อปี ฝากได้คนละ 1 บัญชี สูงสุดไม่เกิน 10 ล้านบาท เงินฝากออมทรัพย์พิเศษเปิดบัญชี 10,000 บาท และครั้งต่อไปฝากเงินขั้นต่ํา 1,000 บาท รับดอกเบี้ยร้อยละ 0.45ต่อปี ไม่เสียภาษีเงินฝากประจําปลอดภาษี 24 เดือนฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือนรับดอกเบี้ยร้อยละ 1.30ต่อปี เงินฝากสงเคราะห์ชีวิต ธ.ก.ส. เพิ่มรัก 2 12/10 ธกส ทวีรัก 99 และ ธกส รักคุณ สมัครใช้บริการแอปพลิเคชัน ธ.ก.ส. A-Mobileเพื่อให้การโอนเงินบนมือถือสะดวกรวดเร็วและง่ายเพียงปลายนิ้วบริการ SMS Alertบริการ BAAC Connectรวมถึงการให้บริการยืนยันตัวตนผ่านอิเล็กทรอนิกส์ (e – KYC) เพื่อรองรับการให้บริการธุรกรรมออนไลน์ในอนาคต
นายธนารัตน์ กล่าวอีกว่า สําหรับด้านสินเชื่อ ธ.ก.ส. มีบริการให้คําปรึกษาที่หลากหลายเช่น สินเชื่อ นวัตกรรมดีมีเงินทุนเพื่อเป็นค่าใช้จ่ายหรือค่าลงทุนในการประกอบอาชีพเกษตรกรรมในลักษณะSmart Farmerอัตราดอกเบี้ยร้อยละ 4 ต่อปีสินเชื่อสานฝันสร้างอาชีพเพื่อเป็นค่าใช้จ่ายในการประกอบอาชีพการเกษตรหรือค้าขายเพื่อเลี้ยงชีพวงเงินไม่เกิน 100,000 บาทต่อรายอัตราดอกเบี้ยร้อยละ 4ต่อปีเป็นต้นพิเศษ!พบกับแคมเปญ “สวัสดีทวีโชค”สําหรับลูกค้าใหม่ เพียงเปิดบัญชีเงินฝากออมทรัพย์ทวีโชคฝากเงินตั้งแต่ 20,000 บาทขึ้นไป คงยอดไว้ 3 เดือนแคมเปญ “สมัครกรมธรรม์ ธกส รักคุณ สะสมแต้มแลกของรางวัลกับ A-Rewards” หรือแคมเปญ “Scan ปั๊บ รับฟรี 2 ต่อ”รับฟรีของที่ระลึกมากมายภายในงาน
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” สนับสนุนการปรับภูมิทัศน์ทั่วกรุงเทพ ฯ ชู "โครงการปรับปรุงภูมิทัศน์คลองโอ่งอ่าง" ยกระดับคุณภาพชีวิต สร้างรายได้ให้คนในพื้นที่
วันอาทิตย์ที่ 3 เมษายน 2565
โฆษกรัฐบาล เผย  “นายกฯ” สนับสนุนการปรับภูมิทัศน์ทั่วกรุงเทพ ฯ ชู "โครงการปรับปรุงภูมิทัศน์คลองโอ่งอ่าง"  ยกระดับคุณภาพชีวิต สร้างรายได้ให้คนในพื้นที่
โฆษกรัฐบาล เผย  “นายกฯ” สนับสนุนการปรับภูมิทัศน์ทั่วกรุงเทพ ฯ ชู "โครงการปรับปรุงภูมิทัศน์คลองโอ่งอ่าง"  ยกระดับคุณภาพชีวิต สร้างรายได้ให้คนในพื้นที่ มอบ กทม. กวดขันมาตรการ COVID Free Setting รองรับนักท่องเที่ยว ช่วงวันหยุดเทศกาลสงกรานต์ นี้
วันนี้(3เม.ย.65)นายธนกรวังบุญคงชนะโฆษกประจําสํานักนายกรัฐมนตรีกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้ความสําคัญการแก้ไขปัญหาสิ่งแวดล้อมมาเพื่อชุมชนเมืองมาโดยตลอดได้อนุมัติงบประมาณเพื่อการพัฒนาปรับภูมิทัศน์พลิกฟื้นชีวิตของประชาชนริมคลองจนประสบความสําเร็จตามลําดับอาทิโครงการปรับปรุงภูมิทัศน์คลองโอ่งอ่างเป็นส่วนหนึ่งของแผนขยายการดําเนินการปรับภูมิทัศน์คลองรอบเกาะรัตนโกสินทร์และคลองอื่นๆทั่วกรุงเทพมหานครที่รัฐบาลสนับสนุนงบประมาณให้กรุงเทพมหานครปรับปรุงให้สวยงามยกระดับคุณภาพชีวิตพัฒนาเป็นแหล่งท่องเที่ยวต่อยอดมูลค่าทางเศรษฐกิจสร้างรายได้ให้คนในพื้นที่ รวมทั้งโครงการปรับปรุงภูมิทัศน์คลองลาดพร้าวการบําบัดน้ําเสียในคลองเปรมประชากรตั้งแต่กรุงเทพฯ-พระนครศรีอยุธยารวมถึงการพัฒนาคูคลองชั้นในของกรุงเทพมหานครโดยนายกรัฐมนตรียังริเริ่มให้พัฒนาระบบการเดินเรือในคลองผดุงกรุงเกษมเพื่อเชื่อมต่อกับระบบขนส่งสาธารณะหลักเช่นรถโดยสารประจําทางรถไฟฟ้าและเรือด่วนเจ้าพระยาทําให้กรุงเทพฯเป็นเมืองแรกในภูมิภาคอาเซียนที่เพิ่มทางเลือกการเดินทางด้วยบริการเรือขนส่งสาธารณะตามนโยบาย“ล้อรางเรือ”ช่วยลดมลพิษทางเสียงและปัญหาฝุ่นละอองPM 2.5 จนได้รับรางวัล2020 Asian Townscape Awardsจากโครงการตั้งถิ่นฐานมนุษย์แห่งสหประชาชาติ(United Nations Human Settlements Programme: UN-HABITAT)ยืนยันความสําเร็จของโครงการพัฒนาคูคลองของรัฐบาลที่ได้รับการยอมรับในระดับโลก
“นายกรัฐมนตรีได้เน้นย้ํานโยบายของรัฐบาลเดินหน้าฟื้นฟูคูคลองในกรุงเทพฯให้กลับมาสวยงามและยังต้องสร้างประโยชน์เป็นแหล่งท่องเที่ยวเป็นเส้นทางคมนาคมใหม่เพิ่มประสิทธิภาพการระบายน้ําช่วยป้องกันน้ําท่วมอีกด้วย ทั้งนี้ ยังคาดว่าช่วงเทศกาลสงกรานต์นี้ คลองโอ่งอ่างจะเป็นอีกหนึ่งสถานที่ประชาชนให้ความสนใจจึงขอให้กทม.กําชับเจ้าหน้าที่จัดเตรียมความพร้อมของสถานที่ตามมาตรการสาธารณสุขCOVID Free Settingอย่างเคร่งครัดเพื่อรองรับนักท่องเที่ยวทั้งชาวไทยและชาวต่างประเทศที่จะร่วมกิจกรรมหรือชื่นชมบรรยากาศให้มีความสุขและปลอดภัย”นายธนกรกล่าว
————-
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส เปิดกิจกรรม I-Share ครั้งที่ 4 เรื่อง ประสบการณ์ในงานด้านต่างประเทศ หนุนบุคลากรเรียนรู้ประสบการณ์ของผู้ที่มีความเชี่ยวชาญในงานด้านต่างประเทศ
วันอังคารที่ 31 สิงหาคม 2564
ผู้ตรวจฯ ดีอีเอส เปิดกิจกรรม I-Share ครั้งที่ 4 เรื่อง ประสบการณ์ในงานด้านต่างประเทศ หนุนบุคลากรเรียนรู้ประสบการณ์ของผู้ที่มีความเชี่ยวชาญในงานด้านต่างประเทศ
ผู้ตรวจฯ ดีอีเอส เปิดกิจกรรม I-Share ครั้งที่ 4 เรื่อง ประสบการณ์ในงานด้านต่างประเทศ หนุนบุคลากรเรียนรู้ประสบการณ์ของผู้ที่มีความเชี่ยวชาญในงานด้านต่างประเทศ
เมื่อวันที่31สิงหาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานเปิดกิจกรรมI-Shareครั้งที่4เรื่องประสบการณ์ในงานด้านต่างประเทศณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมผ่านระบบVideo Conference
ในโอกาสนี้ผู้ตรวจกระทรวงฯกล่าวย้ําว่าการเป็นตัวแทนรัฐบาลไทยในการประชุมการเจรจาหรือการดําเนินกิจกรรมต่างๆ ในเวทีระหว่างประเทศจําเป็นที่จะต้องตระหนักในการปกป้องรักษาและส่งเสริมผลประโยชน์ของประเทศไทยโดยให้คู่ขนานและอยู่บนพื้นฐานของการส่งเสริมความสัมพันธ์อันดีระหว่างประเทศด้วยดังนั้นการเรียนรู้จากประสบการณ์ของผู้ที่มีความเชี่ยวชาญในงานด้านต่างประเทศจะช่วยให้เจ้าหน้าที่ของสป.ดศ.ที่อาจจะต้องมีความเกี่ยวข้องกับการดําเนินการในเรื่องดังกล่าวในอนาคตมีแนวคิดข้อคิดเพื่อนําไปปรับใช้ในการปฏิบัติงาน
**********
รัฐบาลไทย-ข่าวทำเนียบรัฐบาล-กสร. รุกสนองนโยบายรมต.เฮ้ง จับมือภาคเอกชน นำทีมช่วยเหลือคนงานก่อสร้างสู้โควิด
วันอาทิตย์ที่ 25 กรกฎาคม 2564
กสร. รุกสนองนโยบายรมต.เฮ้ง จับมือภาคเอกชน นําทีมช่วยเหลือคนงานก่อสร้างสู้โควิด
รมว.แรงงาน ห่วงใยคนงานแคมป์ก่อสร้าง มอบหมายรองอธิบดี กรมสวัสดิการและคุ้มครองแรงงาน ผนึกกําลังภาคีเครือข่ายภาคเอกชน ลงพื้นที่มอบอาหารและสิ่งของอุปโภคอย่างต่อเนื่อง ในกิจกรรม “ปันน้ําใจ สู้ภัยโควิด-19”
นายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงาน กล่าวว่า นายสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้กรมสวัสดิการและคุ้มครองแรงงาน ร่วมกับภาคีเครือข่ายภาคเอกชน ได้แก่ บริษัท โอสถ สภา จํากัด (มหาชน) ภัตตาคารเล่งหงษ์ สาขาเลียบทางด่วนรามอินทราชมรมชาวชะอวดกรุงเทพมหานคร บริษัท เอกชัย ดีสทริบิวชั่น ซิสเทม จํากัด มูลนิธิอาชีวเวชศาสตร์ไทยชมรมเครือข่ายความปลอดภัยในการทํางานพระนครและบริษัท เพอร์เฟคเซฟตี้เทรนนิ่ง แอนด์ คอนซัลติ้งจํากัดลงพื้นที่มอบอาหาร น้ําดื่ม เครื่องดื่มM-150และสิ่งของเครื่องใช้จําเป็น จํานวน200ชุด แก่ผู้ใช้แรงงานรวมถึงผู้ติดตามซึ่งต้องกักตัวตามนโยบายป้องกันการแพร่ระบาดของโรคติดเชื้อไวรัสโควิด-19ในกิจกรรมปันน้ําใจ สู้ภัยโควิด-19ที่แคมป์คนงานก่อสร้างย่านลาดพร้าว จํานวน3แห่ง ได้แก่ แคมป์คนงานโครงการบ้านพักอาศัยTHERLADPRAO 93ของบริษัท วิจิตราดิเวลลอปเม้นท์ จํากัดจํานวน100คน แคมป์คนงานโครงการก่อสร้างสถานีบริการน้ํามัน ของบริษัท ปรีติมุตวิศวการจํากัด จํานวน34คนและแคมป์คนงานโครงการบ้านจัดสรร ของบริษัท ซี-แซนด์ คอนสตรัคชั่น จํากัด จํานวน34คน เพื่อเป็นการช่วยเหลือผู้ใช้แรงงานให้มีคุณภาพชีวิตที่ดีและช่วยแบ่งเบาภาระค่าใช้จ่ายให้แก่ผู้ใช้แรงงานตลอดระยะเวลาที่ได้ให้ความร่วมมือในการปฏิบัติตามมาตรการของภาครัฐ
รองอธิบดี กสร.กล่าวเพิ่มเติมว่า กระทรวงแรงงาน โดยท่านสุชาติ ชมกลิ่น รัฐมนตรีว่าการกระทรวงแรงงาน ขอฝากความห่วงใยมายังพี่น้องผู้แรงงานและครอบครัว ให้รักษาสุขภาพ และปฏิบัติตามมาตรการป้องกันโรคโควิด-19หรือD-M-H-T-Tอย่างเคร่งครัด เนื่องจากสถานการณ์การแพร่ระบาดยังมีแนวโน้มสูงขึ้น อีกทั้งขอขอบคุณทุกภาคส่วนที่บูรณาการความร่วมมือกับกระทรวงแรงงานในการทํางานเพื่อประชาชนภายใต้ภาวะวิกฤตเช่นนี้ และขอให้พี่น้องผู้ใช้แรงงานมั่นใจว่า กระทรวงแรงงานจะไม่ทอดทิ้งพี่น้องผู้ใช้แรงงานและจะติดตามให้ความช่วยเหลืออย่างดีที่สุด จนกว่าจะผ่านพ้นวิกฤตครั้งนี้ไปด้วยกัน
รัฐบาลไทย-ข่าวทำเนียบรัฐบาล-ความร่วมมือไทย-มาเลเซีย เห็นพ้องเร่งสร้างสะพานข้ามแม่น้ำโกลก พัฒนาด่านจังหวัดชายแดนใต้
วันจันทร์ที่ 15 สิงหาคม 2565
ความร่วมมือไทย-มาเลเซีย เห็นพ้องเร่งสร้างสะพานข้ามแม่น้ําโกลก พัฒนาด่านจังหวัดชายแดนใต้
ความร่วมมือไทย-มาเลเซีย เห็นพ้องเร่งสร้างสะพานข้ามแม่น้ําโกลก พัฒนาด่านจังหวัดชายแดนใต้
วันนี้ (15 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ผลจากประชุมร่วมไทยและมาเลเซีย ผ่านคณะกรรมาธิการร่วมว่าด้วยความร่วมมือทวิภาคี (เจซี) และคณะกรรมการว่าด้วยยุทธศาสตร์การพัฒนาร่วมสําหรับพื้นที่ชายแดน ระดับรัฐมนตรี (เจดีเอส) ซึ่งไทยเป็นเจ้าภาพจัดการประชุม เมื่อวันที่ 10 สิงหาคม 2565 ทั้งสองประเทศเห็นชอบในแนวทางการพัฒนาร่วมกันที่ครอบคลุม ทั้งความมั่นคงทางการเมือง เศรษฐกิจ การค้า การลงทุน การท่องเที่ยว พลังงาน สาธารณสุข และประเด็นความร่วมมือทางสังคมและวัฒนธรรมอื่น ๆ โดยจะมีการทําโรดแมปเพื่อให้บรรลุเป้าหมายต่าง ๆ ภายใต้กรอบเวลาที่ชัดเจนต่อไป อาทิ
- การค้า จะตั้งเป้าหมายมูลค่าการค้าที่ 3 หมื่นล้านดอลลาร์สหรัฐภายในปี พ.ศ. 2568- การท่องเที่ยว ส่งเสริมการเดินทางเคลื่อนย้ายของประชาชนและกระตุ้นอุตสาหกรรมการท่องเที่ยว และส่งเสริมการท่องเที่ยวที่เป็นมิตรต่อชาวมุสลิมและการท่องเที่ยวอย่างยั่งยืน
-การเสริมสร้างความเชื่อมโยง จะเร่งรัดให้โครงการต่าง ๆ ที่อยู่ระหว่างดําเนินการให้แล้วเสร็จโดยเร็ว ซึ่งรวมถึงการสร้างถนนเชื่อมต่อด่านสะเดาแห่งใหม่-บูกิตกายูฮิตัม และการสร้างสะพานข้ามแม่น้ําโก-ลก 2 แห่ง รวมทั้งจะศึกษาความเป็นไปได้โครงการความเชื่อมโยงระหว่างจังหวัดสตูลและรัฐปะลิส และเส้นทางรถไฟความเร็วสูง
นางสาวรัชดา ได้กล่าวต่อถึงการขับเคลื่อนความร่วมมือในพื้นที่จังหวัดชายแดนใต้ ซึ่งที่ปรึกษารัฐมนตรีว่าการกระทรวงคม มาเลเซีย ได้หารือกับเลขาธิการศูนย์อํานวยการบริหารจังหวัดชายแดนภาคใต้ (ศอ.บต.) ในช่วงเวลาเดียวกันนี้ มีประเด็น 1) การพัฒนาศักยภาพด่านศุลกากรชายแดนไทย - มาเลเซีย ในพื้นที่จ.นราธิวาส ที่อําเภอสุไหงโกลก อําเภอตากใบ และด่านบูเก๊ะตา อําเภอแว้ง 2)โครงการก่อสร้างสะพานข้ามแม่น้ําโกลก แห่งที่ 2 อําเภอสุไหงโกลก และที่อําเภอตากใบ จังหวัดนราธิวาส และ 3)โครงการอื่นๆ ที่เกี่ยวข้องตามนโยบายของรัฐบาลขณะนี้ ได้ข้อสรุปที่ดีตามเป้าหมาย โดยเฉพาะเรื่องการก่อสร้างสะพานทั้งสองประเทศจะร่วมกันผลักดันให้เกิดผลสําเร็จอย่างเป็นรูปธรรมและเร็วที่สุด เพื่อประโยชน์ของพี่น้องประชาชนในการขนส่งการค้าชายแดน และกระตุ้นให้เกิดการท่องเที่ยวในพื้นที่จังหวัดชายแดนภาคใต้ต่อไป
“นายกรัฐมนตรี พอใจผลการหารือร่วมไทย-มาเลเซีย ในสัปดาห์ที่ผ่านมา หลังจากที่ไม่ได้ประชุมร่วมกันมานานถึง 7 ปี และกล่าวว่าเป็นก้าวสําคัญของทั้ง 2 ประเทศ สู่เป้าหมายการพัฒนาในทุก ๆ มิติร่วมกัน โดยเฉพาะอย่างยิ่งโครงการพัฒนาเศรษฐกิจในพื้นที่จังหวัดชายแดนใต้ที่ต้องขับเคลื่อนร่วมกันอย่างใกล้ชิด เพื่อประโยชน์ของประชาชนทั้งสองประเทศ ทั้งนี้ ศอ.บต. จะรวบรวมข้อมูลและเตรียมความพร้อมเพื่อการหารือกับรัฐมนตรีว่าการกรทรวงคมนาคม ของมาเลเซีย ที่คาดว่าจะมาเยือนพื้นที่จังหวัดนราธิวาส ในช่วงปลายเดือนนี้” นางสาวรัชดา กล่าว
รัฐบาลไทย-ข่าวทำเนียบรัฐบาล-นายกฯ ชื่นชมการทำงานของหน่วยงานไทยที่เกี่ยวข้องส่งผล EU รับรองระบบ Thailand Digital Health Pass บนหมอพร้อม
วันจันทร์ที่ 27 ธันวาคม 2564
นายกฯ ชื่นชมการทํางานของหน่วยงานไทยที่เกี่ยวข้องส่งผล EU รับรองระบบ Thailand Digital Health Pass บนหมอพร้อม
โฆษกรัฐบาลเผย นายกฯ ชื่นชมการทํางานของหน่วยงานไทยที่เกี่ยวข้องส่งผล EU รับรองระบบ Thailand Digital Health Pass บนหมอพร้อม
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบมติของสหภาพยุโรป (EU) ที่รับรอง Thailand Digital Health Pass บน "หมอพร้อม" เพื่อใช้ในการเดินทางเข้า ๖๐ ประเทศ/ดินแดน ที่ EU ให้การรับรอง ทั้งนี้ นายกรัฐมนตรี ชื่นชมและขอบคุณการทํางานของทุกหน่วยงานที่เกี่ยวข้องที่มีส่วนสําคัญในความคืบหน้านี้ สะท้อนการดําเนินนโยบาย และการปฏิบัติงานของไทย ที่มีประสิทธิภาพ และรวดเร็ว ทั้งนี้ เชื่อมั่นว่า ระบบ Thailand Digital Health Pass สอดคล้อง รองรับการทํางานร่วมกับ ประเทศอื่นๆ ทั่วโลก
ทั้งนี้ EU รับรอง Thailand Digital Health Pass บน "หมอพร้อม" โดยรับรองและเชื่อมต่อการใช้งาน Digital Health Pass ให้ประเทศไทยเป็นลําดับที่ 2 ของอาเซียน ส่งผลให้ใบรับรองการฉีดวัคซีนบนแอพหมอพร้อมสามารถนําไปใช้งานได้เทียบเท่ากับเอกสารรับรองเกี่ยวกับโควิด-19 ของ EU โดยจะเริ่มใช้งานได้ในเดือนมกราคมปีหน้า ซึ่งข้อมูลที่ปรากฎจะมีทั้งสถานะการได้รับวัคซีน ผลการตรวจหาเชื้อโควิด-19 ทั้งแบบ RT-CPR และ ATK รวมถึงประวัติการหายจากโรคโควิด-19
โฆษกประจําสํานักนายกฯ กล่าวว่า การรับรอง Thailand Digital Health Pass นี้ จะทําให้คนไทยที่มีแอพหมอพร้อม สามารถใช้รายละเอียดบนแอพดังกล่าวเป็นหลักฐานในการเดินทางเข้าอียู และประเทศ/ดินแดน ที่มีการเชื่อมต่อระบบกับ Thailand Digital Health Pass แล้ว ซึ่งรวมทั้งการใช้เข้าร่วมกิจกรรมและใช้บริการตามสถานที่ต่างๆ ในประเทศ/ดินแดน ดังกล่าวด้วย อย่างไรก็ดี ผู้เดินทางต้องตรวจสอบและปฏิบัติตามมาตรการด้านสาธารณสุขของประเทศปลายทาง เช่น เงื่อนไขการเดินทาง มาตรการกักตัว และ ประเภทของความเสี่ยงของประเทศต้นทาง เป็นต้น
รัฐบาลไทย-ข่าวทำเนียบรัฐบาล-สรรพากรรับรางวัลองค์กรต้นแบบด้านสิทธิมนุษยชนจากมาตรการภาษีลดความเหลื่อมล้ำ
วันพุธที่ 29 กันยายน 2564
สรรพากรรับรางวัลองค์กรต้นแบบด้านสิทธิมนุษยชนจากมาตรการภาษีลดความเหลื่อมล้ํา
กรมสรรพากรได้รับรางวัลองค์กรต้นแบบด้านสิทธิมนุษยชน ประจําปี 2564 (ภาครัฐ) (ระดับชมเชย) จากผลงาน “มาตรการภาษีเพื่อลดความเหลื่อมล้ําและส่งเสริมการพัฒนาคุณภาพชีวิตกลุ่มเปราะบาง (ผู้สูงอายุและคนพิการ)”
กรมสรรพากรได้รับรางวัลองค์กรต้นแบบด้านสิทธิมนุษยชน ประจําปี 2564 (ภาครัฐ) (ระดับชมเชย) จากผลงาน “มาตรการภาษีเพื่อลดความเหลื่อมล้ําและส่งเสริมการพัฒนาคุณภาพชีวิตกลุ่มเปราะบาง (ผู้สูงอายุและคนพิการ)” โดยกรมคุ้มครองสิทธิและเสรีภาพ กระทรวงยุติธรรมได้พิจารณามอบรางวัลให้กับองค์กรที่ดําเนินงานตามภารกิจ โดยเคารพในหลักการสิทธิมนุษยชนรวมถึงเป็นแบบอย่างที่ดีให้องค์กรอื่นๆ ในการเสริมสร้างสังคมแห่งการเคารพสิทธิมนุษยชนอย่างยั่งยืน โดยได้มีการจัดงานประกาศรางวัลฯ รูปแบบออนไลน์ เมื่อวันพุธที่ 29 กันยายน 2564
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “กรมสรรพากร ตระหนักถึงความสําคัญของการดําเนินการด้านสิทธิมนุษยชนมาโดยตลอด ไม่ว่าจะเป็นการยึดหลักศักดิ์ศรีความเป็นมนุษย์ หรือสิทธิ เสรีภาพ และความเสมอภาคขั้นพื้นฐาน โดยที่ผ่านมากรมสรรพากรได้มีการเสนอแก้ไขปรับปรุงกฎหมาย เพื่อให้สิทธิประโยชน์ทางภาษีในการสนับสนุนกิจกรรมทางเศรษฐกิจต่าง ๆ เช่น ผู้พิการ ผู้สูงอายุ และผู้พ้นโทษ เป็นต้น ตัวอย่างของมาตรการภาษีของกรมสรรพากรที่ได้รับรางวัลนี้ ได้แก่ มาตรการภาษีเพื่อช่วยเหลือคนพิการ โดยกําหนดให้ยกเว้นภาษีเงินได้บุคคลธรรมดาสําหรับผู้พิการที่มีอายุไม่เกิน 65 ปีบริบูรณ์ เฉพาะส่วนที่ไม่เกิน 190,000 บาท ในปีภาษีนั้น นอกจากนี้ หากนายจ้างหรือเจ้าของสถานประกอบการซึ่งรับคนพิการเข้าทํางานสามารถหักรายจ่ายค่าจ้างคนพิการได้ 2 เท่า และหากจ้างคนพิการเข้าทํางาน เกินกว่าร้อยละหกสิบของลูกจ้างในสถานประกอบการ โดยมีระยะเวลาจ้างเกินกว่าหนึ่งร้อยแปดสิบวันในปีภาษีหรือรอบระยะเวลาบัญชีที่มีเงินได้สามารถหักรายจ่ายได้ 3 เท่า มาตรการภาษีสนับสนุนการจ้างงานผู้สูงอายุ โดยกําหนดให้บริษัทหรือห้างหุ้นส่วนนิติบุคคลสามารถหักรายจ่ายได้ 2 เท่าของรายจ่าย ประเภทเงินเดือน และค่าจ้างสําหรับการจ้างบุคลากรผู้สูงอายุ และมาตรการภาษีสนับสนุนการจ้างงานผู้พ้นโทษ โดยกําหนดให้บริษัทหรือห้างหุ้นส่วนนิติบุคคลสามารถหักรายจ่ายได้ 1.5 เท่าของรายจ่ายที่ได้จ่ายในการจ้างแรงงานผู้พ้นโทษ ทั้งนี้ กรมสรรพากรมีนโยบายที่จะออกแบบนโยบายภาษีสร้างความเท่าเทียมและเป็นธรรมในสังคม นอกจากนี้ ในส่วนของการบริหารภายในองค์กรก็ได้ให้ความสําคัญในเรื่องดังกล่าวนี้ โดยได้ดูแลและเปิดโอกาสกับบุคลากรทุกกลุ่ม อย่างเท่าเทียม”
ทั้งนี้ สามารถสอบถามรายละเอียดเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence RD) โทร. 1161
รัฐบาลไทย-ข่าวทำเนียบรัฐบาล-กระทรวงอุตสาหกรรม ขอเชิญผู้ประกอบการสมัครเข้ารับการคัดเลือก รางวัลอุตสาหกรรมดีเด่น และรางวัลอุตสาหกรรมขาดกลางและขนาดย่อมดีเด่น
วันศุกร์ที่ 7 มกราคม 2565
กระทรวงอุตสาหกรรม ขอเชิญผู้ประกอบการสมัครเข้ารับการคัดเลือก รางวัลอุตสาหกรรมดีเด่น และรางวัลอุตสาหกรรมขาดกลางและขนาดย่อมดีเด่น
ขอเชิญสมัครเข้ารับการคัดเลือก รางวัลอุตสาหกรรมดีเด่น และรางวัลอุตสาหกรรมขาดกลางและขนาดย่อมดีเด่น ประเภทการจัดการโลจิสติกส์และโซ่อุปทาน ประจําปี 2565
กระทรวงอุตสาหกรรม ขอเชิญผู้ประกอบการสมัครเข้ารับการคัดเลือก...
- รางวัลอุตสาหกรรมดีเด่น (The Prime Minister's Industry Award)
- รางวัลอุตสาหกรรมขาดกลางและขนาดย่อมดีเด่น (The Prime Minister's Small and Medium Industry Award)
ประเภทการจัดการโลจิสติกส์และโซ่อุปทาน ประจําปี 2565
** คุณสมบัติของผู้สมัคร
- เป็นกิจการที่มีใบอนุญาตประกอบการจากภาครัฐ
- เป็นธุรกิจภาคการผลิตและมีฝ่ายการผลิตที่ชัดเจน
- ไม่มีข้อร้องเรียนที่มีมูลเหตุจากโรงงาน
- ประเภท SME มีรายได้ไม่เกิน 500 ล้านบาท
** แผนกิจกรรม
- อบรมหลักเกณฑ์การประเมินรางวัล ช่วงเดือน ก.พ. - มี.ค. 65
- นําเสนอผลการดําเนินงานด้านโลจิสติกส์และโซ่อุปทานของสถานประกอบการ ช่วงเดือน มี.ค. - เม.ย. 65
- ตรวจประเมิน ณ สถานประกอบการ ช่วงเดือน เม.ย. - พ.ค. 65
- ประกาศผลรางวัล ช่วงเดือน มิ.ย.65
- รับรางวัล PM Award ช่วงเดือน ส.ค.65
เปิดรับสมัครตั้งแต่บัดนี้จนถึง 28 ก.พ. 2565 หรือสแกน QR Code : shorturl.at/exBP2
สอบถามได้ที่ กองโลจิสติกส์ กรมส่งเสริมอุตสาหกรรม คุณณัฏฐพิชา จันทร์กระจ่าง
โทรศัพท์:061 897 6451 / 02430 6875 ต่อ 5
โทรสาร: 0 2430 6876
อีเมล:logistics.award65@gmail.com
รัฐบาลไทย-ข่าวทำเนียบรัฐบาล-ปรับเกณฑ์ “ยิ่งใช้ ยิ่งได้” ขยายเวลา – เพิ่มวงเงินใช้จ่าย
วันพฤหัสบดีที่ 22 กรกฎาคม 2564
ปรับเกณฑ์ “ยิ่งใช้ ยิ่งได้” ขยายเวลา – เพิ่มวงเงินใช้จ่าย
....
ผู้ใช้สิทธิโครงการ “ยิ่งใช้ยิ่งได้” ที่กังวลว่าจะไม่สามารถสะสมยอดใช้จ่ายกับร้านค้าที่ร่วมโครงการได้ทัน เพื่อรับเงินคืนในรูปแบบ e-Voucher สูงสุดไม่เกิน 7,000 บาทต่อคน เรื่องนี้ขอให้สบายใจได้เลย เพราะล่าสุด ครม. ได้เห็นชอบปรับเงื่อนไขโครงการ “ยิ่งใช้ยิ่งได้” ให้สอดคล้องกับสถานการณ์ปัจจุบัน ดังนี้
• ขยายระยะเวลาใช้จ่ายที่จะได้รับ e-Voucher จากเดิมสิ้นสุดวันที่ 30 ก.ย. 64 เป็นสิ้นสุดวันที่ 30 พ.ย. 64
• เพิ่มวงเงินใช้จ่ายสูงสุดที่จะนํามาคํานวณสิทธิ e-Voucher ต่อวัน จากเดิม 5,000 บาทต่อคนต่อวัน เป็น 10,000 บาทต่อคนต่อวัน ตั้งแต่วันที่ 15 ก.ค. -30 พ.ย. 64 (วงเงินใช้จ่ายที่จะนํามาคํานวณสิทธิ e-Voucher ไม่เกิน 60,000 บาทต่อคน)
• ปรับลดจํานวนกลุ่มเป้าหมายลง จากเดิมที่ไม่เกิน 4,000,000 คน เป็น “ไม่เกิน 1,400,000 คน” ทําให้กรอบวงเงินโครงการ ฯ ลดลงจาก 28,000 ล้านบาท เป็น 9,800 ล้านบาท หรือลดลงประมาณ 18,200 ล้านบาท
.
ผู้สนใจเข้าร่วมโครงการฯ สามารถลงทะเบียน ผ่านเว็บไซต์ www.ยิ่งใช้ยิ่งได้ .com ได้อย่างต่อเนื่องจนกว่าจะครบจํานวนสิทธิ สําหรับผู้ที่เคยเข้าร่วมโครงการของรัฐแล้ว สามารถลงทะเบียนผ่านแอปพลิเคชัน “เป๋าตัง” ได้อีกทางหนึ่ง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------